Il-kampjonat tal-futbol fis-Senagal se jiġi deċiż bi play-offs li mistennija jintlagħbu f’Novembru li ġej. Il-futbol fis-Senegal ilu sospiż minn Marzu u d-deċiżjoni li jintlagħbu l-play-offs għamluha uffiċjali l-Federazzjoni tal-futbol fil-pajjiż. L-ewwel seba’ timijiet fil-klassifika u t-tieni sebgħa se jinqasmu u jilagħbu mini league. L-ewwel seba’ biex jintrebaħ il-kampjonat u t-tieni sebgħa jilagħbu biex jevitaw ir-relegazzjoni. It-timijiet se jkunu qed jilagħbu 6 partiti kull wieħed minflok 13, kemm suppost kien fadlilhom jilagħbu kieku tkompla l-kampjonat.